मीडिया पर भड़कीं BSP प्रमुख मायावती, भतीजे आकाश को पार्टी में सौंपेंगी यह जिम्मेदारी...  
मायावती ने बदनाम करने का लगाया आरोप
'केक खाने को केक लूट कहा गया'
आकाश को पार्टी मूवमेंट में करेंगी शामिल
#WATCH: BSP chief Mayawati's message to media "Hum dabbu (timid) kism ke log nahi hain jo sun kar baith jaenge, ghabra jaenge. Uska muhtod jawab dena bhi hamein aata hai..." pic.twitter.com/BOy04f64CL
 
उन्होंने इससे पहले भी इस तरह की जातिवादी और दलित-विरोधी मीडिया ने मेरी चप्पलों और सैंडिलों के बारे में भ्रामक खबरें फैलाई थी, अब वैसा ही मेरे भाई के बेटे के साथ किया गया और उसके जूते और चप्पलों की कीमतों को भी बढ़ा-चढ़ाकर दिखाया जा रहा है. उन्होंने कहा कि बीएसपी ऐसी सस्ती राजनीति पर चुप बैठने वाली नहीं है, हम इन चीजों का मुंहतोड़ जवाब देंगे. मायावती ने कहा कहा कि हम दब्बू किस्म के लोग नहीं हैं जो सुनकर बैठ जाएंगे, घबरा जाएंगे. उसका मुहतोड़ जवाब देना भी हमें आता है. मायावती ने आरोप लगाया कि कई विपक्षी और दलित-विरोधी और जातिवादी नेता बीएसपी और सपा के गठबंधन से डरे हुए हैं और इसलिए कई तरह से साजिश कर रहे हैं.
बता दें कि मायावती ने जहां अपना 63वां जन्मदिन बहुत ही सामान्य तरीके से मनाया था, वहीं उनके समर्थकों ने कई जगहों पर इस मौके पर कार्यक्रमों का आयोजन किया था. उत्तर प्रदेश के अमरोहा में भी बहुजन समाज पार्टी (Bahujan Samaj Party)के कार्यकर्ताओं ने मायावती के जन्मदिन (Mayawati Birthday)पर कार्यक्रम आयोजित किया था, जिसमें 63 किलो का केक ऑर्डर किया गया, लेकिन समर्थकों ने उसे बर्बाद कर दिया.
 
#WATCH: People loot cake during an event in Amroha, on Bahujan Samaj Party (BSP) chief Mayawati's 63rd birthday today. pic.twitter.com/8Q4bDWdr66
 
समर्थक केक कटने के बाद मिलने का इंतजार किए बिना ही उसपर सीधे टूट पड़े और उन्होंने केक लूटना शुरू कर दिया. इस दौरान केक के पास मौजूद कुछ लोगों ने केक लूटने वाले समर्थकों को दूर हटाने की कोशिश की. बसपा समर्थकों की यह हरकत कैमरे में कैद हो गई. न्यूज एजेंसी एएनआई ने इसका एक वीडियो भी जारी किया था.